钦定古今图书集成/理学汇编/学行典/第176卷 > 黄广
## 钦定古今图书集成/理学汇编/学行典/第176卷 > 黄广

按《江南通志》：“黄广，字冠龙，无锡人。少从顾宪成兄弟
游，遂淬志理学。乙丑、丙寅间，诏毁书院，时珰焰炽，广
日趋讲席不辍。高攀龙死难，有司欲絷其子。广闻之，
要华孝廉国材，极陈罪不及孥之意，其子获免。己巳，
以贡除镇江学博，旋擢安远令。先是，邑有重狱，谳辟
候决，忽流贼至，胁狱囚，皆从之，中有董传等愿出死”
力守城，城得不溃。寻以疾卒于任所。著有《礼乐合编》
《承天纪世览》《玉磬斋诗集》诸书。